**Investičný zámer „Samoobslužná autoumyváreň so 4 státiami ”**

Prerokovanie **investičného zámeru „Samoobslužná autoumyváreň so 4 státiami ”** na pozemkoch parc. reg. „C“ č. 3465/1, 3465/68 v k.ú. Dunajská Streda, Veľkoblahovská cesta, lokalita F 82.

Zámerom investora je vybudovanie samoobslužnej autoumyvárne so 4 státiami na pozemkoch par. Č. 3465/68, 3465/1 v k.ú. Dunajská Streda na Veľkoblahovskej ceste. Plánovaná samoobslužná utoumyváveň bude mať zastavanú plochu 147,0 m², s maximálnymi rozmermi 22,6 x 6,5 m. Parkovanie bude zabezpečené vedľa autoumyvárne v počte 2, rozmerovo 2,5x5 m. Vjazd a výjazd na pozemky bude riešený z Ulice Jánosa Eszterházyho.

Investor: **Ing Ľudovít Kulcsár, Kúpeľná 4420/41, 929 01 Dunajská Streda.**

Vlastníkom pozemkov je spoločnosť **COOP Jednota Dunajská Streda, spotrebné družstvo, Korzo Bélu Bartóka 790, Dunajská Streda 929 01**.

Podľa platného územného plánu Mesta Dunajská Streda z roku 2005 v znení neskorších zmien a doplnkov lokalita, kde sa nachádzajú pozemky parc. „C“ 3465/1, 3465/68 v  k.ú. Dunajská Streda sa nachádza v zastavanom území mesta Dunajská Streda a je určená ako polyfunkčné územie obchodu a služieb (POS), pre ktoré platia záväzné regulatívy F 82.

**Funkčné využitie (POS)** :

1/ Prevládajúce :

* budovy pre obchod a služby,
* pohostinské a stravovacie zariadenia
* ubytovacie zariadenia
* budovy pre administratívu, správu a na riadenie,
* budovy pre kultúru a verejnú zábavu,

2/ Vhodné

* bývanie vo vyšších podlažiach, od 3. nadzemného podlažia v polyfunkčných administratívnych, obchodných budovách
* zariadenia kultúrne, cirkevné, sociálne, zdravotné a športové,
* **všetky druhy autoslužieb** (pneuservisy, autolakovne, **umyvárne áut,** čistenie interiérov áut, opravovne, servisy, autobazáre, autopožičovne, klampiarske dielne a iné**),**
* odstavné plochy pre obsluhu územia.

príslušné pešie, cyklistické a cestné komunikácie a plochy trás a zastávok MHD,

* čerpacie stanice pohonných hmôt
* nevyhnutné plochy a zariadenia technického vybavenia územia
* parkovo upravená líniová a plošná zeleň a sprievodná zeleň zariadení a zeleň s hlukoizolačným charakterom

**Návrh:**

Funkčné využitie - je v súlade s platným ÚP Mesta Dunajská Streda

**Lokalita**  **F 82**

Smerná podlažnosť: 3 Smerná podlažnosť udáva maximálny počet podlaží.

Index zastavanosti: 50% Vyjadruje maximálnu percentuálnu časť parcely, ktorú je možné zastavovať.

Podiel zelene: 20% Udáva minimálne percento zelených a nespevnených plôch regulovanej parcely.

Index podlažných plôch: 1,5

**Návrh:**

Podľažnosť: 1 - je v súlade s platným ÚP Mesta Dunajská Streda

Index zastavanosti: 17,2 % - je v súlade s platným ÚP Mesta Dunajská Streda(zastavaná plocha: 147 m2 )

Podiel zelene: 41,7% - je v súlade s platným ÚP Mesta Dunajská Streda

Celková plocha použitých pozemkov je: 854,0 m2

**Návrh:**

2 ks parkovacích stojísk na vlastnom pozemku

- nie je potvrdené výpočtom podľa STN 73 6110